open-index/open-wikipedia-markdown huggingface dataset:
محمد عبداللہ جھنگوی

**محمد عبد اللہ جھنگوی** بہت بڑی علمی شخصیت ہیں۔
## ولادت
مولانا محمد عبد اللہ بن احمد یار12،محرم ، 15ستمبر(1340ھ/ 1931ء) کو لنگر انہ چک 237 نزد محمدی شریف ، ضلع جھنگ میں پیدا ہوئے ۔
## تعلیم
محمدی شریف میں قرآن پاک پڑھنے کے بعد ابتدائی کتابیں پڑھیں ، بعد ازاں بھیرہ ضلع سرگودھا میں مولانا سعید الرحمن ہزاروی سے علمی استفادہ کیا ، پھر موضع کفری (ضلع سرگودھا) میں مولانا خدا بخش سے درس نظامی کی آخری کتابیں حمد اللہ ، مسلم الثبوت اور توضیح تلویح وغیرہ پڑھیں پھر کچھ عرصہ محمدی شریف جا کر پڑھتے رہے ، درس حدیث کے لیے مرکز علم و عرفان بریلی شریف گئے اور شیخ الحدیث مولانا ابو الفضل سردار احمد سے اکتساب فیض کیا ۔ سلسلۂ عالیہ چشتیہ میں شیخ الاسلام خواجہ محمد قمر الدین سیالوی کے مرید تھے۔

## تدریس
تکمیل علوم کے بعد مدرسہ ضیاء شمس الاسلام ، سیال شریف ( ضلع سرگودھا) میں مدرس مقرر ہوئے ۔ اسی دوران میں جب استاذ الاساتذہ مولانا عطا محمد بندیالوی سیال شریف تشریف لائے تو مولانا محمد عبد اللہ جھنگوی تبرکا ان کے حلقۂ درس میں شریک ہوئے اور میبذی وغیرہ کتب پڑھیں ۔

غالباً 1957ء میں محدث اعظم پاکستان مولانا سردار احمد کے بلانے پر مولانا صاحبزادہ قاضی محمد فضل رسول کی تعلیم کیلے جامعہ رضویہ فیصل آباد تشریف لے گئے، لیکن چند ماہ بعدہی شیخ الاسلام خواجہ محمد قمر الدین سیالوی بہ نفس نفیس لائل پور تشریف لائے اور مولانا کو اپنے ساتھ سیال شریف لے گئے ۔ بعد ازاں ایک سال جامعہ حنفیہ قصور اور دو تین سال شمس العلوم مظفریہ رضویہ، واں بھچراں میں مدرس رہے۔اس کے علاوہ آستانہ عالیہ سیال شریف ہی قیام رہا اور زندگی کے آخری دنوں تک درس و تدریس میں مصروف رہے۔

## سیرت
مولانا محمد عبد اللہ جھنگوی خوش اخلاق ، ملنسا راور پر خلوص انسان تھے۔ دن رات طلبہ کو پڑھانے اور محنت کرانے میںلگے رہتے ۔
## وفات
1973ءمیں آپ کا نوجوان صاحبزادہ فوت ہو گیا ، یہ صدمہ جان لیوا ثابت ہوا اور آپ 25،ذالحجہ، 19جنوری (1393ھ/1974ء) کو دار فانی سے رحلت فرما گئے 
## حوالہ جات

زمرہ:علمائے اہلسنت
زمرہ:1931ء کی پیدائشیں
زمرہ:1974ء کی وفیات
شاہدہ لطیف

**شاہدہ لطیف** ایک پاکستانی شاعرہ ، صحافی ، مفکر اور محقق ہیں۔ وہ اپنی تخلیقات کے لیے 2013 میں پرائڈ آف پرفارمنس ایوارڈ یافتہ ہیں۔ ان کے پاس پاکستان کی تاریخ پر مشتمل کتاب ، پاکستان *میں آرمی کا کردار* سمیت چھپی ہوئی نظموں کی تین کتابیں ہیں۔ 

## حوالہ جات

زمرہ:اکیسویں صدی کے پاکستانی شعرا
زمرہ:اکیسویں صدی کی پاکستانی مصنفات
زمرہ:بیسویں صدی کے پاکستانی شعرا
زمرہ:بیسویں صدی کی پاکستانی مصنفات
زمرہ:پاکستانی شاعرات
زمرہ:غیر موجود سال پیدائش (بقید حیات شخصیات)
زمرہ:پاکستانی شعرا
زمرہ:بیسویں صدی کی پیدائشیں
زمرہ:بقید حیات شخصیات
دوستانہ گولی باری

[تصغیر|[2003ء کا ایک ویڈیو جس میں امریکی افواج نے دوستانہ گولی باری میں ایک برطانوی فوجی دستے کو نشانہ بنایا۔]]
**دوستانہ گولی باری**  فوجی حملہ آوری کی ایک غیر ارادی صورت حال کا نام ہے۔ یہ ایک ایسا حملہ یا فوج کشی ہے جس میں فوج کسی دوستانہ یا غیر جانب دار افواج پر اس وقت حملہ کر بیٹھتی ہے جب وہ کسی دشمن یا متحارب فریق پر حملہ کر رہی ہوتی ہے۔ اس کی مختلف النوع مثالوں میں نشانہ کردہ فوج کی غلط شناخت، کسی دشمن سے مڈبھیڑ میں غیر متعلق افراد کا پھنس جانا، دور کے فاصلے کے حملوں میں غلط حکمت عملی کا رو بہ عمل لانا یا کسی قسم کی اندازے کی غلطی شامل ہے۔ اتفاقی گولی باری جس میں خود اپنی فوجوں کا قتل کیا جانا، جس میں دشمن کو نشانہ نہیں بنایا گیا ہو، دانستہ طور پر خود کی فوجوں کو ضابطۂ اخلاق کی خلاف ورزی کی وجہ سے مار ڈالنا، جیسے واقعات دوستانہ گولی باری کے زمرے میں نہیں آتے۔ نہ اس میں شہریوں یا ڈھانچوں کا غیر ارادی نقصان شامل ہے، جسے کبھی کبھار ملحقہ نقصان کہا جاتا ہے۔ تربیتی حادثات اور خون خرابے سے پرے حادثات بھی دوستانہ گولی باری کے طور پر ناگہانیوں کی رو داد نگاری کی اصطلاح میں نہیں لکھی جاتی ہیں۔ 

"دوستانہ" لفظ کا استعمال فوجی سیاق و سباق میں متحدہ افواج کے فوجیوں کے پہلی جنگ عظیم کے دوران شروع ہوا، جب اکثر شیل نشان زدہ دشمن تک پہنچنے سے پہلے ہی پھٹ پڑتے تھے۔ "دوستانہ جنگ" کو اصالتًا ریاستہائے متحدہ امریکا کی فوجوں نے اپنایا تھا؛ ایس ایل اے مارشل نے اس اصطلاح کو *مین اگینسٹ فائر* میں 1947ء میں پہلی بار استعمال کیا۔

دوستانہ گولی باری اگر چیکہ اتفاقی ہو سکتی ہے، تاہم اس کی وجہ سے دو ملکوں کے بیچ تعلقات بگڑ سکتے ہیں۔ اس سے تجارت ثقافت اور عام زندگی متاثر ہو سکتی ہے۔ اس لیے کسی ملک کے مسلح افواج پر ایک اہم ذمے داری عائد ہوتی ہے کہ وہ فوجی کار روائی سوچ سمجھ کر کریں۔ اس میں نہ تو کوئی مہلک غلطی ہونا چاہیے اور نہ ایسا کوئی شائبہ ہونا چاہیے۔

## مزید دیکھیے
* گولی باری

## حوالہ جات

زمرہ:جنگی سانحات
زمرہ:عسکری اصطلاحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:قتل بلحاظ قسم
زمرہ:بمباری
زمرہ:عسکری مصافیات
زمرہ:عسکری کاروائیاں بلحاظ قسم
زمرہ:عسکری اسکینڈل
گولی باری دستوں کے ذریعے سزائے موت

**گولی باری دستوں کے ذریعے سزائے موت**  ایک طریقہ ہے جس کے ذریعے سزائے موت انجام دی جاتی ہے۔ یہ بہ طور خاص فوجی ماحول اور جنگ کے حالات میں بہت عام ہے۔ گولی باری کے ذریعے موت ایک خاصی قدیم روایت ہے۔ اس کی مختلف وجوہ میں یہ بھی ہے کہ گولی بارود آسانی سے دست یاب ہوتا ہے۔ دوسری وجہ یہ ہے کہ کسی حساس عضو کو گولی سے نشانہ بنانا جیسا کہ دل یا دماغ نسبتًا ارباب مجاز کے نزدیک راندۂ دربار اور واجب القتل سمجھے جانے والے شخص کو مار ڈالنے کا آسان، فی الفور اور یقینی طریقہ ہے۔

## مختلف ممالک کا گولی باری دستوں کے بارے میں تصور
دنیا کے کئی ممالک، جن میں یورپی اتحاد کے ممالک شامل ہیں، سزائے موت ایک سرے سے ممنوع ہے۔ اگر چیکہ ان ممالک میں ماضی میں سزائے موت، پھانسی اور گولی باری کے ذریعے موت کے واقعات رو نما ہو چکے ہیں۔

عراق میں وہاں کے سابق صدر صدام حسین گولی باری دستوں کے ذریعے سزائے موت دینے کے بارے کافی چرچوں میں تھے۔ ان کے دور میں سیاسی مخالفین، شیعہ اور کرد باغیوں کو کئی بار اسی کے ذریعے مار دیا گیا۔ 2006ء میں جب وہ نہ صرف اقتدار کی باگ ڈور کھو چکے تھے، بلکہ وہ ایک مجرم کی طرح عدالت میں اپنی صفائی میں کھڑے تھے، تب انھوں نے عدالت میں عام مجرموں کی طرح پھانسی کی سزا کی بجائے گولی باری دستوں کے ذریعے سزائے موت کا مطالبہ کیا۔ گویا وہ اس سزا میں ایک شرف اور اعزاز سمجھ رہے تھے۔ تاہم ان کے مخالفین نے پھانسی کی سزا کا مطالبہ کیا۔ بالآخر انھیں 30 دسمبر، 2006ء کو سزائے موت دی گئی اور انھیں اس کے بعد ان کے آبائی گاؤں میں دفن کر دیا گیا۔

شمالی کوریا میں سیاسی شورش یا ناراضی کو خاموش کرنے اور مخالفین کو سزائے موت دینے کی اپنی تاریخ رہی ہے۔ یہاں پر بیش تر سزائے موت کے واقعات گولی بارے دستوں کے ہاتھوں انجام پاتے ہیں۔ اس میں تین بندوق بردار باری باری سے سزا پانے والے شخص کے جسم کو گولیوں سے بھون ڈالتے ہیں۔ ایسی اطلاعات ملی ہیں کہ یہ سزاؤں کو انجام تک پہنچانے والے شراب کے نشے میں ہوتے ہیں، جس کی وجہ کسی انسان کو مارنا جذباتی طور پر متزلزل کرنے والا عمل ہے۔ اس کے باوجود ملک میں قلیل التعداد سزائیں عوامی پھانسی کے ذریعے انجام پائی ہیں، حالانکہ اس ثانی الذکر طریقے میں 2005ء سے یا تو کمی واقع ہوئی ہے یا پھر بالکلیہ طور پر اس پر روک لگا دی گئی ہے۔

## مزید دیکھیے
* دوستانہ گولی باری

## حوالہ جات

زمرہ:سزائے موت کے طریقے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:سزائے موت
رواں دفع تعلقات

**رواں دفع تعلقات**  ایک قسم کا شخصی تعلق ہے جو دو لوگوں کے بیچ لگا رہتا ہے۔ یہ زیادہ تر رومانی تعلق کو بیان کرنے کے لیے استعمال کیا جاتا ہے۔ اس میں فریقین اکثر ترک تعلق کر لیتے ہیں مگر بعد میں خود ہی صلح صفائی کرتے، اس طرح یہ سلسلہ جاری رہتا ہے۔ محققہ کیٹ مانک، جو یونیورسٹی آف میسوری میں انسانی ترقی اور خاندانی علوم کی پروفیسر ہیں، کئی وجوہ بیان کرتی ہیں جن کی وجہ سے انسانی تعلقات "رواں دفع" نوعیت اختیار کر سکتا ہے۔  اس میں ایک ساجھے دار کا نئی جگہ منتقل ہونا یا فریقین کا اپنے رشتوں پر نظر ثانی کرنا ہے۔ رواں دفع تعلقات کسی شخص کی دماغی صحت کو برباد کر سکتا ہے جس کی وجہ سے شدید ذہنی دباؤ، غذا میں بد نظمی اور اضطراب ذہنی کی کیفیتیں رو نما ہو سکتی ہیں۔ اس کے علاوہ مانک یہ بھی نوٹ کرتی ہیں کہ اس طرح کے تعلقات میں استحصال، کم تر گفت و شنید، کم تر وابستگی کی شرحوں کی کثیر تعداد دیکھی گئی ہے۔ کئی لوگ دوبارہ اس مسلسل امید کی وجہ سے ملتے ہیں کہ خوشی اور احسان مندی کے لمحات بالآخر مکمل تعلقات کا حصہ بنیں گے۔  2009ء کے ایک مطالعے سے جو *پبلک ری لیشن شپ جرنل* میں چھپا، یہ بات آشکارا ہوئی کہ تقریبًا دو تہائی شرکاء رواں دفع تعلقات کا تجربہ کر چکے ہیں۔ سبھی رواں دفع تعلقات کھٹاس بھرے نہیں ہوتے کیونکہ ٹوٹ کر الگ ہونا اور پھر صلح صفائی کرنا فریقین میں بہتر گفت و شنید لا سکتا ہے اور ان کے رشتے کے مسائل پر توجہ مرکوز کر سکتا ہے۔

رواں دفع تعلقات جدید زمانے میں کثرت سے ہھیل رہے ہیں۔ اس کی وجہ سے افراد میں دو طرقہ وابستگی اور تا حیات زندگی ساتھ گزارنے کے جذبے میں کمی واقع یوئی ہے۔ اسی وجہ سے ان میں ایک فریق حد درجہ مخلص ہوتا ہے اور لمبے رشتے کی توقع رکھتا ہے تو دوسرا فریق اس سے جذباتی طور پر عدم وابستہ رہتا ہے۔ کبھی کبھی دونوں فریق غیر سنجیدہ ہوتے ہیں۔ یہ ایک روایتی مشرقی شادی سے الگ صورت حال ہے جس میں لوگ تاحیات ساتھ رہنے کی عمومًا کوشش کرتے ہیں اور طلاق کے واقعات کم ہی دیکھے جاتے ہیں۔

## مزید دیکھیے
* بین شخصی تعلقات

## حوالہ جات

زمرہ:بین الشخصی تعلقات
زمرہ:قریبی تعلقات
زمرہ:مضمون مع مختصر وضاحت
زمرہ:ویکی ڈیٹا سے مطابقت رکھنے والی مختصر تفصیل
ماہم بورا

**ماہم بورا** 6 جولائی 1924 کو پیدا ہوئے۔  5 اگست 2016 کو وہ اس جہان فانی سے رخصت ہوئے۔ان کا تعلق آسام سے تھا۔وہ ایک  معروف ہندوستانی مصنف اور ماہر تعلیم تھے۔ وہ 1989 میں ڈومدوما میں منعقدہ آسام ساہتیہ سبھا کے صدر کے طور پر منتخب ہوئے تھے۔ و2و۔ انھیں 2011 میں پدما شری، 2001 میں ساہتیہ اکیڈمی ایوارڈ اور 1998 میں آسام ویلی ادبی ایوارڈ سے بھی نوازا گیا تھا۔ آسام ساہتیہ سبھا نے 2007 میں اس کو اپنا اعزازی اعزاز ساہتیہ چاریہ سے نوازا تھا۔
### زندگی
ماہم بورا، 6 جولائی 1924 کوگوبھیسادھو، سونیت پور میں پیدا ہوئے۔انھوں نے اپنا بچپن اپنے آبائی گاؤں رمتامولی چوک، ہٹبر میں گزارا۔
### تعلیم
انھوں نے اپنی ابتدائی تعلیم پرائمری ہٹبر ایل پی اسکول، ہٹبر ایم ای کووریٹل کمبائنڈ ایم وی سے حاصل کی۔ انھوں نے کالیبار گورنمنٹ، ایڈیڈ ہائی اسکول سے میٹرک پاس کیا اور 1946 میں ناگون (آسام) کے ناگونگ کالج سے انٹرمیڈیٹ کیا۔ انھوں نے بی اے گوہاٹی (آسام) کے کاٹن کالج سے  اور گوہاٹی یونیورسٹی، گوہاٹی سے آسامی ادب میں ایم اے کیا۔
### کام
ایم اے کی ڈگری لینے کے بعد، انھوں نے پہلی مرتبہ کالابار ایچ ای ایس اسکول، ناگون اور کامروپ اکیڈمی، گوہاٹی میں استاد کی حیثیت سے ملازمت اختیار کی۔ وہ رنگھا چلڈرن میگزین کے اسسٹنٹ ایڈیٹر تھے اور گوہاٹی میں آل انڈیا ریڈیو میں گونلیا رائے جول کے موصل کے طور پر بھی کام کرتے تھے۔
### سماجی سرگرمیاں
i) کالابار گرلز H.E اسکول، ہٹبر، ناگاؤں 1944 کی بانی اساتذہ میں سے ایک۔

(ii) بانی ایسوسی ایٹ، کنک لتا لائبریری

(iii) ‘ارون سیوا سمیتی’ کے بانی ممبر۔

iv) بانی ممبر، ناٹیا سنگھا۔

وہ ادبی رسالہ "ارونچل" کے چیف ایڈیٹر بھی رہے۔

وہ آسامی ساہتیہ اکیڈمی کے مشاورتی بورڈ کے ارکان بھی تھے۔

### کامیابی
وہ آسام ساہتیہ سبھا، نوگونگ ضلع ساہتیہ سبھا: کاوی سنیملن (1978) اور آسام ساہتیہ سبھا (1989–90) کے صدر تھے۔

### کنبہ
انھوں نے یکم مئی 1957 کو جموگوری کی دیپتی ریکھا ہزاریکا سے شادی کی۔وہ 2 بیٹوں کے باپ تھے۔ان کی بیوی 20 جنوری 1999 کو فوت ہو گئی تھی۔ان کا چھوٹا بیٹا لیفٹیننٹ ابھیرجیت بورہ 2005 میں انتقال کر گیا تھا یہی وجہ ہے کہ انھوں  نے ریٹائرڈ زندگی اپنے بڑے بیٹے کے ساتھ گزاری۔

### موت
گوہاٹی کے نجی اسپتال میں 93 سال کی عمر میں 5 اگست 2016 کو ان کا انتقال ہو گیا۔ ناگون میں ان کی آخری رسومات ریاستی اعزاز کے ساتھ کی گئیں۔
### ادبی کام
بورا کی نظموں کا سب سے بڑا مجموعہ" انتھولاجی رنگجیہ" تھا (ریڈ ڈریگن فلائی، 1978) اپنی مختصر کہانیوں میں، وہ لوک اور دیہی حالات کو بہترین انداذ میں پیش کرتے تھے۔ وہ مختلف ادوار میں مختصر کہانیوں کے باقاعدہ مصنف تھے۔

## حوالہ جات

زمرہ:1924ء کی پیدائشیں
زمرہ:2016ء کی وفیات
زمرہ:آسام کے شعرا
زمرہ:ادب اور تعلیم کے شعبے میں پدم شری وصول کنندگان
زمرہ:بیسویں صدی کے بھارتی تعلیمی نظریہ ساز
زمرہ:بیسویں صدی کے بھارتی شعرا
زمرہ:ساہتیہ اکیڈمی اعزاز یافتگان برائے آسامی ادب
زمرہ:ضلع شونت پور کی شخصیات
زمرہ:کاٹن کالج، گواہاٹی کے فارغین
زمرہ:ویکی ڈیٹا سے مطابقت رکھنے والی مختصر تفصیل
احمد تنویر

جھنگ دھرتی کے شاعر احمد تنویر کا نام کسی تعارف کا محتاج نہیں ہے ۔ ان کی پیدائش 1941ء کو کرنال (پانی پت )میں ہوئی ان کے والد کا نام سردار علی تھا ۔ قیام پاکستان کے وقت ان کا خاندان جھنگ صدر کے محلہ شیخ لاہوری میں آباد ہوا۔ احمد تنویر کا اصل نام نواب علی تھا اور قلمی نام احمد تنویر تھا ۔ احمد تنویر کی شادی 1968 میں بلقیس بیگم سے ہوئی اللہ تعالی نے آپ کو نو اولادیں عطا کیں جن میں دو لڑکے ڈاکٹر کامران سہیل اور محمد ذیشان عمر علی اور سات بیٹیاں تھی ۔ آپ کی تعلیم مڈل تھی اور آپ پیشے کے لحاظ سے سنار تھے ۔ احمد تنویر کے دو شعری مجموعے شائع ہوئے ان کا پہلا مجموعہ کلام 1968 میں ”کچے پکے گھروندوں کا سورج“کے نام سے شاٸع ہوا یہ مجموعہ ان کا قومی و ملی نظموں پر مشتمل تھا جو 1965 کی جنگ کا استعارہ تھا ۔ جب کہ دوسرا مجموعہ کلام 1998 میں” سورج کے پاتال میں “کے نام سے شاٸع ہوا ۔ آپ کے فن پر طالبہ گلشن مرتضی نے ایم اے اردو کا مقالہ ” احمد تنویر ۔۔۔حیات و خدمات “لکھ کر ان کو اور خود کو جھنگ کی تاریخ میں امر کر دیا ہے ۔ احمد تنویر بہت اچھے شاعر اور محبت کرنے والے انسان تھے ۔ ان کا انتقال 28 جولائی 2006ء کو ہوا ۔ ان کی قبر لاری اڈا سے ملحقہ آدھیوال قبرستان میں ہے۔

زمرہ:1941ء کی پیدائشیں
لمبی دوری کے تعلقات

**لمبی دوری کے تعلقات**  یا **لمبی دوری کے رومانی تعلقات**  ایسے قریبی تعلقات کو کہا جاتا ہے جس میں فریقین جغرافیائی اعتبار سے ایک دوسرے سے کافی جدا رہتے ہیں۔ لمبی دوری کے تعلقات ترقی یافتہ دنیا کے کالج جانے والے طلبہ میں بہت زیادہ عام ہیں۔ یہ سبھی تعلقات میں سے 25 فیصد سے پچاس فی صد تک پھیلے ہوئے ہیں۔ حالانکہ کچھ محققین نے گریجویٹ پڑھ رہے طلبہ میں بھی لمبی دوری کے تعلقات کے متعدد واقعات کا تذکرہ کیا ہے، تاہم یہ ایسا موضوع ہے جس پر مزید مطالعہ اور تحقیق در کار ہے۔

## لمبی دوری کے تعلقات کو تازہ رکھنے کا اہم عنصر
وقت گزرنے کے ساتھ جب لوگ اپنے عہد میں رکاوٹ کے طور پر فاصلے کو دیکھنا چھوڑتے ہیں تو ، وہاں بہت سی ایسی چیزیں موجود ہوتی ہیں جو انھیں ان کی توقع سے کہیں زیادہ ہم وار ہوتی ہیں۔ کوئی بھی تعلق پوری طرح سے پیار پر نہیں پنپتا ، یہ اعتماد اور وفاداری ہے جو ان لوگوں کا سنگ بنیاد ہے جو لوگوں کو یکجا اور دلی طور پر مربوط رکھ دیتا ہے۔ لمبی دوری کے تعلقات میں معمول سے زیادہ اعتماد کی ضرورت ہوتی ہے اور ایک بار جب لوگ اسے ابتدائی طور پر کچھ مشکل ابتدائی ہفتوں میں کامیاب کر لیتے ہیں تو وہی لوگ اپنے ساتھی سے زیادہ اعتماد سے ہم کنار ہوں گے۔ لوگوں کے بیچ آپس میں بہت زیادہ اعتماد کرنا شروع ہوتا ہے اور سب سے اہم بات یہ ہے کہ وہ لوگ آرام کرنا سیکھیں گے۔ ان میں دھوکا دہی کے بارے میں فکر کرنا چھوڑ دیں کیوں کہ وہ جانتے ہیں کہ ان کا وتیرہ نہیں ہے اور یہ بھی کسی طرح سے ان کی مدد نہیں کرے گا۔ اپنے ساتھی پر اپنے اعتماد کو مزید تقویت بخش کر ، لوگ اس بات کو یقینی بناتے ہیں کہ ان کا رشتہ ایک ایسا رشتہ ہے جو باہمی احترام میں لچک دار اور تیز تر ہے۔ حقیقت میں فاصلہ وہ راستہ ہے جسے لوگ زندگی کے تعلقات استوار کرنے کے لیے پل بنانے کے طور پر استعمال کرتے ہیں۔

## مزید دیکھیے
* بین شخصی تعلقات
* عشقیہ خط

## حوالہ جات

زمرہ:بین الشخصی تعلقات
زمرہ:شادی
زمرہ:ویکی ڈیٹا سے مطابقت رکھنے والی مختصر تفصیل
لتا منگیشکر کی تلاش میں

**لتا منگیشکر کی تلاش میں** کتاب کو ہریش بھیمانی نے تصنیف کیا ہے اور اس کا اردو ترجمہ لیفٹیننٹ کرنل غلام جیلانی نے تحریر کیا ہے۔ہریش بھیمانی نے ایم بی اے کیا مگر وہ فنون لطیفہ کی طرف مائل رہے۔ پہلے لکھاری اور بعد ازاں صدا بندی اور صداکاری کی دنیا میں اپنے لوہا منوایا۔

کتاب کے عنوان کی وجہ ہریش بھیمانی نے خود پیش لفظ میں اس طرح سے بیان کی ہے:"**'[[لتا منگیشکر]] کی یاد میں** موسیقی کی محفلوں پر مشتمل ایک سفرنامہ ہے، ایک نقطہ نظر ہے اور ان کی شخصیت کا ایک انکشاف ہے اور اگر وراثتی حدودوقیود اور زندگی کے سنہری مواقع کے حصول کی ارادی جدوجہد کو سوانح عمری کا نام دیا جا سکے تو یہ لتا کی سوانح حیات بھی ہے۔"

## ابواب

# باب نمشکار
# باب لمبے گیسوؤں والی خاتون
# باب میں آدھی گجراتن ہوں
# باب شہرت میرا مقدر ہے
# باب کیا میں آپ کی حقیقی بیٹی ہوں
# باب لتا بابا
# باب کیا اب مجھے کوئی نوکری کرنی پڑے گی
# باب آفاقی نہیں انہماکی
# باب اس نام میں کچھ نہ کچھ ضرور ہے
# باب یہاں کوئی کسی پر احسان نہیں کر رہا
# باب میں آپ کے لیے نہیں گاؤں گی
# باب یہ اپنے اپنے اعتقاد کی بات ہے
# باب مائیکروفون ان کا دوست ہے
# باب جانِ من کیا بات تھی تمھاری
# باب میں ایک قرض چکا رہی ہوں
# باب مجھے اکیلا چھوڑ دیجیے
# باب میری آواز تقریباََ ختم ہو گئی تھی
# باب پربھو کنج 101
# باب دل میں یہ ارمان تھا

## لتا بابا

لتا منگیشکر کی پیدائش ماسٹر دینا ناتھ کے گھر میں ہوئی، اس وقت ان کا کیریئر اپنے عروج پر تھا۔ وہ اپنے زمانے کے مرہٹی اسٹیج کے سب سے مشہور و معروف اور ہر دلعزیز شخصیت تھے۔ وہ گلی  جس میں تیرہ کمروں پر مشتمل ان کا محل نما گھر تعمیر کیا گیا تھا اس کے سامنے ایک وسیع و عریض چبوترا تھا جو غلام گردش کا کام دیتا تھا، آج یہ گھر "دینا ناتھ راستہ" کے نام سے موسوم ہے اور سانگلی میں واقع ہے۔

جب بھی دیناتھ بمبئی جاتے وہاں رائل اوپرا ہاؤس میں اپنا ڈراما "راج سنیاس" ضرور لے کے جاتے۔ برطانوی دور میں یہ  اوپرا ہاؤس ایک مشہور و معروف سینما گھر تھا جس کے میٹنی شو میں یہ ڈراما اسٹیج کیا جاتا تھا۔ اس ڈرامے نے پہلی بار میٹنی شو کی روایت کو متعارف کروایا جو آج تک قائم ہے ۔ جب دینا ناتھ نے مشہور ڈراما "بھاؤ بندھن" پیش کیا تو اگلی قطار کی ٹکٹ پانچ روپے تھی، اگر افراط زر کی سالانہ 5 فیصد شمار کریں تو اس دور کے پانچ روپے سال 2012  میں 220 ہندوستانی روپے بنتے ہیں۔

## ضمیمہ جات

* لتا منکیشکر مشاہیر کی نظر میں
* پہلی کامیابی کا سال
* لتا منکیشکر اور موسیقاروں کی چھ نسلیں
* برائے ریکارڈ
* اعزازات اور تعریفات
* فوٹوگراف فراہم کرنے والے

## حوالہ جات
اسلم کولسری

اردو و پنجابی شاعر، مترجم ، صحافی

## پیدائش
اسلم کولسری اگست1946میں کولسر ضلع اوکاڑہ میں پیدا ہوئے۔

## تصانیف
* نخل جاں
* کاش
* ویرانہ
* پنچھی
ان کے اردو شعری مجموعے ہیں۔ان کے پنجابی مجموعہ ہائے کلام میں
* نیند
* عنبر
* برسات
* جیون
* کومل
شامل ہیں۔اس کے علاوہ انھوں نے غیر ملکی زبانوں کی شاعری کے تراجم بھی کیے۔

## عملی زندگی
کولسر سے لاہور منتقل ہونے کے بعد وہ روزنامہ مشرق سے وابستہ ہو گئے تھے۔اردو سائنس بورڈ میں بھی خدمات انجام دیں۔انتقال سے چند روز پہلے تک وہ مختلف ریڈیو پروگرام کرتے رہے، ایف ایم 95 کے براڈ کاسٹر بھی رہے، یہ شعر عالمی سطح پر ان کی پہچان بنے:

* شہر میں آکر پڑھنے والے بھول گئے
* کِس کی ماں نے کتنا زیور بیچا تھا

## وفات
7 نومبر 2016 ء کو لاہور میں عارضہ دل کے باعث رحلت فرما گئے،
میت آبائی گاؤں گیمبر (سابقہ کولسر ) ضلع اوکاڑہ لے گئے اور رات تقریباً آٹھ بجے گاؤں کے قبرستان میں ان کی تدفین کر دی گئی۔اس موقع پر اوکاڑہ اور ساہیوال کے ادیبوں شاعروں اور صحافیوں کے علاوہ ان کے اعزا واقارب بھی موجود تھے۔مرحوم کے پسماندگان میں بیوہ کے علاوہ ایک بیٹی اور دو بیٹے شامل ہیں،
کولسر

ضلع اوکاڑہ کا ایک قصبہ جس کا موجودہ نام گیمبر ہے، معروف شاعر اسلم کولسری کا تعلق اسی قصبہ سے تھا، یہاں چھاؤنی بننے کے بعد یہ قصبہ اس میں شامل کر لیا گیا
تندور

**تندور** (/ tænˈdʊər / یا / tɑ:nˈdʊər /) جسے **تنور** بھی کہا جاتا ہے، ایک بیلناکار مٹی یا دھات سے بنایا گیا ہوتا ہے، جو کھانا پکانے اور روٹیاں پکانے میں استعمال ہوتا ہے۔ یہ تندور جنوبی، وسطی اور مغربی ایشیاء کے علاوہ  جنوبی قفقاز میں بھی روٹیاں پکانے کے لیے استعمال کیا جاتا ہے۔
تصغیر|متبادل=تنور|تنور
## نام کا مآخذ
یہ لفظ انگریزی میں اردو تندور (تنور / تندور) سے آیا ہے، جو عربی زبان میں مستعمل ہے۔ فارسی میں بھی تنور کا معنی (مٹی کا چولھا) تندور ہے۔ دیہخدا فارسی لغات کے مطابق فارسی کا یہ لفظ اکدی لفظ ٹنارو (𒋾𒂟) سے نکلا ہے ، جو "کیچڑ" اور (نورو / نورا) "آگ" پر مشتمل ہے اور اس کا تذکرہ گلگامش کے اکیڈانی مہاکاوی میں ہوا ہے ،(سنسکرت میں ، تندور کو کنڈو کہا جاتا تھا۔)

تندور سے ملحق اور ملتے جلتے الفاظ مختلف زبانوں میں استعمال ہوتے ہیں، مثلا فارسی کے الفاظ تندور اور تنور، آرمینی: تھنونر (Թոնիր)، جارجیائی: تون (თონე)، عربی: تنّور، عبرانی: تنور (תנור)، ترکی: تندیر(Tandır)، ازبک: تندیر(Tandir)، آذربائیجانی: تندیر (Təndir) اور کردی: تندور (عربی رسم الخط: تەندوور،لاطینی: Tendûr) ہیں۔

## استعمال
تندور کے لیے گرمی عام طور پر چارکول (کوئلہ) یا لکڑی کی آگ سے پیدا کی جاتی ہے، جو تندور ہی میں جلتی ہے، اس طرح روٹیاں پکانے کے لیے اس آگ کو دہکایا جاتا ہے۔ اس آگ کی گرمی سے کھانا پکایا جاتا ہے کہ گرم ہوا، نقل و حمل کا کھانا پکانا اور چربی اور کھانے کا رس وغیرہ چارکول پر ٹپکیں۔

کسی تندور میں درجہ حرارت 480 ڈگری سیلس (900&nbsp;°F) تک جا سکتا ہے اور کھانا پکانے کے اعلی درجہ حرارت کو برقرار رکھنے کے لیے تندور میں طویل عرصے تک آگ جلتے رہنا معمول کی بات ہے۔ تندور کو عام طور پر زمین میں گڑھا کھود کر اس کے اندر نصب کیا جاتا ہے۔

## اقسام
* **افغانی تندور** زمین کے اندر پکی اینٹوں سے بنایا جاتا ہے۔
* **پنجابی تندور** مٹی یا دھات سے بنائے گئے تنور کو زمین میں گڑھا کھود کر یا زمین کے اوپر کھڑا کرکے اس کے اردگرد دیوار بنا کر نصب کیا جاتا ہے۔
* **آریمینیائی تندور**
* **آذربائجانی تندور**

## پکوان
تندور میں مختلف قسم کے تندوری کھانے پکائے جاتے ہیں، جن میں تندوری روٹی، تندوری نان، تندوری لاچھا پراٹھا، مسی روٹی اور تندوری کلچہ وغیرہ عام ہیں۔

## حوالہ جات

زمرہ:آذربائیجانی پکوان
زمرہ:آرمینی پکوان
زمرہ:ازبکستانی پکوان
زمرہ:اسرائیلی پکوان
زمرہ:بنگالی پکوان
زمرہ:بھارتی پکوان
زمرہ:پاکستانی پکوان
زمرہ:پکانے کے آلات
زمرہ:پنجابی پکوان
زمرہ:تاجک پکوان
زمرہ:ترکمانستانی پکوان
زمرہ:ترک پکوان
زمرہ:جارجیائی پکوان
زمرہ:سوری پکوان
زمرہ:عراقی پکوان
زمرہ:عرب پکوان
زمرہ:فلسطینی پکوان
زمرہ:قازقستانی پکوان
زمرہ:کرغیز پکوان
زمرہ:مقالے جن میں انگریزی زبان کا متن ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:بہاری پکوان
زمرہ:روٹیاں
زمرہ:اردنی پکوان
زمرہ:ویکی منصوبہ پاکستان کے مضامین
غلام نبی کشمیری

**مولانا غلام نبی قاسمی کشمیری** دار العلوم وقف دیوبند کے سینئر استاذ اور ماہنامہ ندائے دار العلوم کے ایڈیٹر تھے۔ دار العلوم دیوبند کے ایک ممتاز فاضل اور وقف دار العلوم کے جید اساتذہ میں شمار ہوتے تھے۔ انھیں درس و تدریس کے علاوہ خطابت و تحریر پر بھی یکساں عبور حاصل تھاچنانچہ جہاں چار دہائی سے زائد دار العلوم وقف میں تدریسی خدمات انجام دیں وہیں اس ادارے سے شائع ہونے والے ماہانہ مجلہ کی ادارت بھی کرتے رہے،اس کے علاوہ انھوں نے متعدد کتابیں بھی تصنیف کیں ۔

مولانا خالص علمی آدمی تھے،شستہ و شگفتہ اخلاق کے حامل تھے،طلبہ و علما میں انھیں یکساں مقبولیت حاصل تھی۔ درمیان میں کچھ عرصہ انھوں نے دیوبند کے ایک دوسرے ادارے دار العلوم زکریامیں بھی تدریسی خدمت انجام دی تھی اور جب سے طبیعت زیادہ علیل ہوئی تھی تو کشمیر کے مدرسہ ضیاء العلوم میں تدریس حدیث کی خدمت انجام دے رہے تھے۔

## ماہنامہ ندائے دار العلوم کی ادارت
آپ دار العلوم دیوبند وقف سے شائع ہونے والا ماہنامہ مجلہ ندائے دار العلوم کے ایڈیٹر بھی تھے ۔ انھوں نے ندائے دار العلوم میں بانی دار العلوم دیوبند مولانا محمد قاسم نانوتوی کی تصانیف کی تسہیل و توضیح کا بھی اچھا سلسلہ شروع کیاتھا اوران کی مشہور کتاب*تقریر دلپذیر*کی روشنی میں مولانا کے افکار و علوم کی تشریح کر رہے تھے، جس کی اب تک 47 قسطیں شائع ہو چکی ہیں۔

## تصنیف و تالیف
آپ کو ایک طرف جہاں خطابت کا ملکہ حاصل تھا وہیں دوسری طرف آپ قلم کے سہشوار بھی تھے آپ کے قلم سے متعدد کتابیں وجود میں آ چکی ہیں جن سے عوام و خواص سبھی مستفید ہو رہے ہیں جن میں ایک بارہ مہینوں کے فضائل و خصوصیات پر مشتمل تقاریر کا مجموعہ اور عربی شعر و ادب کی مشہور کتاب دیوان متنبی کی شرح قابل ذکر ہیں۔

## وفات
7 نومبر 2019 بروز جمعرات صبح کے وقت آپ کی روح قفص عنصری سے پرواز کر گئے :

آسماں تیری لحد پر شبنم افشانی کرے
سبزہ و نورستہ اس گھر کی نگہ بانی کرے

مولانا مرحوم کی نماز جنازہ 7 نومبر 2019ء بروز جمعرات بعد نماز عشاء دار العلوم دیوبند کے احاطۂ مولسری میں ادا کی گئی۔ مرحوم کافی عرصے سے بیمار تھے اور مسلسل دوا علاج جاری تھا۔

## حوالہ جات

زمرہ:دیوبندی شخصیات
زمرہ:بیسویں صدی کے مسلمان محققین اسلام
زمرہ:جامعہ علی گڑھ کے فضلا
زمرہ:دار العلوم دیوبند کے فضلا
زمرہ:حنفی فقہا
زمرہ:سنی علماء اسلام
زمرہ:ضلع پونچھ، بھارت کی شخصیات
زمرہ:ڈاکٹر بھیم راو امبیڈکر یونیورسٹی کے فارغین
زمرہ:علمائے اہلسنت
زمرہ:اموات بسبب سرطان
وشنو گنیش پنگلے

**وشنو گنیش پنگلے** ، پیدائش: جنوری، 1888ء - وفات: 16 نومبر، 1915ء) ہندوستان کے مشہور انقلابی اور غدر پارٹی کے لیڈر تھے جن پر 1915ء میں **لاہور سازش کیس** مقدمہ چلایا گیا اور انھیں **غدر سازش** کے جرم میں کرتار سنگھ سرابھا اور دیگر ساتھیوں کے ساتھ لاہور سینٹرل جیل میں پھانسی دی گئی۔

## حالات زندگی
وشنو گنیش پنگلے جنوری، 1888ء کو موضع تالیگاؤں، ضلع پونہ، مہاراشٹر میں پیدا ہوئے۔ ریاستہائے متحدہ امریکا کی یونیورسٹی آف واشنگٹن سے مکینیکل انجینئرنگ کی تعلیم حاصل کی۔ مشہور زمانہ انقلابی جماعت غدر پارٹی کے رکن تھے۔ انھوں نے انگریزوں کے خلاف ہندوستانی فوج میں بغاوت میں حصہ لیا۔ مختلف فرضی ناموں سے سارے ہندوستان کا دورہ کیا، ہندوستانی سپاہیوں سے ملنے کے لیے مارچ 1915ء میں میرٹھ چھاؤنی گئے۔ 23 مارچ 1915ء کو گرفتار کر لیے گئے اور ان کے قبضہ سے پھٹنے والے بم بر آمد ہوئے۔ ان پر سپاہیوں کو بغاوت پر آمادہ کرنے اور برطانوی حکومت کا تختہ الٹنے کی سازش کا الزام لگایا گیا، پنگلے سمیت ان کے دیگر ساتھیوں پر ڈیفنس آف انڈیا ایکٹ 1915ء کے تحت مقدمہ چلایا گیا۔ اس مقدمے کو لاہور سازش کیس کے نام سے یاد کیا جاتا ہے۔ ستمبر، 1915ء کو مقدمہ کا فیصلہ ہوا جس میں وشنو گنیش پنگلے، کرتار سنگھ سرابھا، سرونت سنگھ، سیوا سنگھ اور کرپال سنگھ سمیت بہت سے ساتھیوں کو پھانسی کی سزا سنائی گئی۔ ان میں سے 17 انقلابیوں کی سزائے موت قید کی سزا میں بدل دی گئی۔ بالآخر 16 نومبر، 1915ء کو لاہور سینٹرل جیل میں تختہ دار پر لٹکا کر پھانسی دے دی گئی۔ یوں اپنے وطن کی آزادی کی خواہش اپنے دل میں لیے گنیش وشنو شہید ہو گئے۔ آدی ہند کے لیے ان کی گراں قدر خدمات کے صلے میں سینٹرل ممبئی میں واقع ایک سڑک کا نام وشنو گنیش پنگلے کے نام پر رکھا گیا ہے۔

## مزید دیکھیے
* غدر پارٹی
* کرتار سنگھ سرابھا
* پنڈت کانشی رام
* لالہ ہردیال

## حوالہ جات

زمرہ:1888ء کی پیدائشیں
زمرہ:1915ء کی وفیات
زمرہ:برطانوی ہند سے سزائے موت بذریعہ پھانسی پانے والے
زمرہ:بھارتی انقلابی
زمرہ:پونے کی شخصیات
زمرہ:تلے گاؤں کی شخصیات
زمرہ:سزائے موت یافتہ بھارتی شخصیات
زمرہ:غدر پارٹی
زمرہ:لاہور میں وفات پانے والی شخصیات
زمرہ:مراٹھی شخصیات
زمرہ:ہندو-جرمن سازش
زمرہ:آزادی ہند کے فعالیت پسند
زمرہ:ویکی ڈیٹا سے مطابقت رکھنے والی مختصر تفصیل
علاقہ تناول

**علاقہ تناول**

یہ علاقہ تنولی قوم کی یہاں آبادکاری کے سبب علاقہ تناول یا علاقہ تنول مشہور ہوا۔ تنولی قوم کی یہاں آمد سے قبل یہ علاقہ مختلف پرگنوں میں تقسیم تھا جن کے نام کولائ ، بٙدنٙک ، کٙچّھِی ، شِنگڑی ، شیروان ، ببڑہاں ، گھڑیاں ، پھُلڑہ ، کھن ، دربند ، انب یا اٙمب اور بیٹ گلی ان تمام علاقوں کے پرگنوں (موضعات) کو ملا کر جو علاقہ تنولی قوم نے ڈوماکافر کے خلاف جہاد کر کے حاصل کیے اور ان علاقوں کو اپنی قوم کی وراثت و ملکیت بنایا یہ تمام علاقے تنولی قوم کے سابقہ مسکن درہ تنال جو کابل اور غزنی کے مابین ہے اس کے نام پر تناول مشہور ہوا۔

## علاقہ تناول کا محل وقوع

علاقہ تناول پاکستان کے صوبہ خیبر پختونخوا میں واقع ہے۔ اور تین اضلاع ہری پور ،ایبٹ آباد اور مانسہرہ کے سنگم پر واقعہ ہے اور انہی تینوں اضلاع میں تقسیم ہے۔ مختصر یہ کہ یہ علاقہ ہزارہ ڈویژن کے غربی وسط میں پھیلا ہوا ہے۔ یہ علاقہ دو حصوں میں تقسیم ہے ایک **اپر تناول**(سابقہ ریاست امب اور ریاست پھلڑہ) اور دوسرا **لوئر تناول**۔

## علاقہ تناول میں آباد قبائل

علاقہ تناول میں سب اہم مرکزی اور بڑا قبیلہ تنولی ہے جن کا پٹھان قوم کے متوزی قبائل سے تعلق پایا جاتا ہے۔ علاقہ تناول میں درج ذیل اقوام و قبائل آباد ہیں

قوم تنولی (پٹھان) ، قوم سلیمان خیل (پٹھان) ، قوم لودھی (پٹھان) ، قوم اعوان شدوال ، قوم سید سادات ، قوم گجر ، قوم ڈھونڈ عباسی (اندوال کلنجر والے) ، گکھڑ (ملیار) اور مختلف کسب دار برادریاں۔
کم میعادی حافظہ

**کم میعادی حافظہ**  جسے کبھی کبھار **ابتدائی حافظہ**  اور **فعال حافظہ**  بھی کہا جاتا ہے، ایک صلاحیت ہے جس کے ذریعے دماغ میں موجود مختصر معلومات کو بغیر کسی رد و بدل کے فوری دست یاب حالت میں کم وقت کے لیے محفوظ کیا جا سکتا ہے۔ کم میعادی حافظہ کی ایک مثال کسی کے دماغ میں اس فون نمبر کا تھوڑی سے دیر کے لیے یاد رکھنا ہے جس پر کہ ابھی   ابھی بات کی گئی تھی۔ کم میعادی حافظے کا دورانیہ (جب کہ بہ طور خاص کسی بات کو دماغ میں محفوظ رکھنے کی دانستہ کوشش نہ کی گئی ہو)، چند سیکنڈوں پر مشتمل ہے۔ ایک عام طور سے حوالہ دی جانے والی صلاحیت جادوئی ہندسہ سات، جمع یا منہا دو ہے (جسے اکثر میلر کا قانون بھی کہا جاتا ہے)، باوجود اس کہ میلر نے خود یہ بیان کیا ہے کہ عدد کا مقصد "لطیفے سے کچھ زیادہ" (میلر، 1989ء، صفحہ 401) کا ارادہ تھا اور کوآن (2001ء) نے ایک اور زیادہ حقیقت پسندانہ عدد  4±1  اکائیاں پیش کر چکا ہے۔ اس کے بر عکس طویل میعادی حافظہ معلومات کو غیر معینہ حد تک تک محفوظ رکھ سکتا ہے۔

کم میعادی حافظے کو کار گزار حافظے ممتاز کیا جا سکتا ہے، جو ان ڈھانچوں اور طریقوں کا نام ہے جو عارضی طور پر معلومات کو محفوظ رکھتا ہے اور ان میں رد و بدل بھی کر سکتا ہے۔
 
## علامات
کم میعادی حافظے کی علامات میں مختصر مدت کے بعد حافظے سے کسی بات کا غائب ہونا، بات چیت اور سننے سمجھنے میں رکاوٹ آنا، مرکوزیت کی صلاحیت کا نہ ہونا، توجیہ اور فیصلہ سازی کی کمی اور کبھی بصارت کی تفہیم میں مسائل کا رو نما ہونا ہے۔

## تعمیلی صورتیں
کسی سادہ الجبرائی مسئلے کو سلجھانے کے لیے بصارت کے ایک حصے کو کام میں لایا جاتا ہے— تاکہ علامات کا صحیح استعمال ہو — اور دماغ کے حصوں کو حساب کرنے اور کم میعادی حافظے میں مشغول کیا جاتا ہے۔

## وسعت کی گنجائش
کم میعادی حافظے کو لمبی میعادی حافظے بننے کے لیے اس میں لمبی میعاد کے حافظے کی وسعت لانا ضروری ہے، یہ وہ طریقہ ہے جسے حافظے کی جمعبندی  کہا جاتا ہے۔

## مزید دیکھیے
* طویل میعادی حافظہ

## حوالہ جات

زمرہ:حافظے کی تشخیص
زمرہ:حافظہ
زمرہ:ویکی ڈیٹا سے مختلف مختصر وضاحت
رخشانی

رخشانی ایک اتحاد محض ایک اتحاد ہے اس کا اہم قبیلہ ماندائی ہے ۔ جو نوشکی کے حکمران کے طور پر بھی پہچانے جاتے ہیں ۔ انکا سردار، سردار خطی خان ماندائی نے بادشاہ ہمایوں کو پناہ دیکر ایک نئی تاریخ رقم کر دی ۔

رخشانیوں کو ایک براہوئی طائفہ بتایا جاتا ہے ، لیکن انھیں بلوچ کہنا زیادہ صحیح ہو گا ۔ ان کی زبان بلوچی ہے اور ڈیمز نے بلوچ نسل کے بیان میں انھیں بلوچوں کا ایک طائفہ بتایا ہے ۔ ان کا مورث اعلیٰ حمل بنح حسن بن شاہک بتایا ہے جو رند کی نویں پیڑھی میں تھا ۔
روایت کے مطابق قبیلے کا بانی رخش نامی بلوچ تھا ، جو کوئی تیس قرن پہلے زندہ تھا اور اس کے دو بیٹے ہارون اور جمال الدین باپ کی موت کے بعد جھگڑ پڑے اور جمال الدین نے حلب کے قریب گھر کو ترک کیا اور ساتھیوں کے ہمراہ گواش ( خاران ) کی طرف ہجرت کی ۔ اس کا بیٹا ہوت اس جانشین ہوا اور طائفہ جمالدینی مشہور ہوا ۔ قریب اس وقت نوشکی کا بلوچ قبیلہ ماندوئی ، جو دس قرن پہلے عرب سے آیا تھا ۔ مغل حکمرانوں کے استحصال سے تنگ آکر جمال دینیوں سے مدد کا ملتجی ہوا ۔ التجا منظور ہوئی اور اور قبیلہ نوشکی منتقل ہو گیا اور علاقہ کی زمینیں دونوں طائفوں میں برابر تقسیم ہوگئیں ۔ اس طرح ماندائی جمال دینی رخشانیوں میں مدغم ہو گئے ۔ دریں اثنا رخشانیوں کی دوسری شاخ ہارون بن بالدین کے زیر قیادت تھی اور بادینی کے نام سے موسوم تھی ۔ اپنے ہمسایہ قبائل کے ساتھ پیکار و کارزار میں شکست کھا کر جلدور ( خاران ) کی طرف ہجرت پر مجبور ہو گئے ۔ جمالدینیوں اور ماندئی نے مغل ظلم و ستم سے تنگ آکر بادینیوں کو مدد کے لیے بلایا ۔ جنھوں نے ایک چال کے ذریعہ افغانوں کو ٹھکانے لگادیا ۔ انھوں نے والی اور اس کے جلواداروں کو ایک ضیافت میں بلایا ۔ اور مغل مہمانوں کو مختلف بادینی خاندانوں میں ٹہرایا گیا ۔ پہلے سے طہ شدہ اشارے پر جو نقارے کی چوٹ تھی بمعنی ’ نوش خانی ‘ ( کھانا شروع کرو ) بادینیوں نے مہانوں پر حملہ کیا اور انھیں ماڑ ڈالا ۔ مقامی روایت کے مطابق نوشکی کے موجودہ نام کی وجہ تسمیہ یہی الفاظ ’ نوش خانی ‘ ہیں ۔ بادین کو کابل بلایا گیا ، لیکن اس نے اپنے اقدام کی تسلی بخش وضاحت کی اور ایک مقررہ رقم سالانہ خراج کی ادائیگی پر واپس آنے کی اجازت دے دی گئی ۔ واپسی پر بادینیوں کو قبائلی زمینوں میں حصہ دے دیا گیا اور اس کے بعد ضلع کا مستقل قبیلہ بن گیا ۔ رخشانی کی کبھار ترنگ اور ہلمند میں ملتے ہیں ۔
پوٹنگر کا کہنا ہے کہ رخشانی کاہل الوجود جاہل ، بے سلیقہ اور لٹیرے ، لوٹ مار تو پوری نسل کا خاصہ ہے اور قمہار بازی بھی مہمان نوازی اور قول کی پابندی جو ان کی ذاتی بہادر سے متعلق ہو ان کی شیخیاں بالکل صحیح ہیں ۔ اب یہ قبیلے لٹیرے نہیں ہیں ، لیکن دیگر امور میں ان میں کوئی خاص تبدیلی نہیں ہوئی ہے اور چند منشیات کے سوا وہ غریب اور کاشت کار ہیں ۔
گو رخشانی نام یا مقامی تلفظ کے تحت رشخانی خاران میں اتنا مقبول نام ہے کہ یہ کسی خاص قبیلہ تک محدود نہیں ۔

اس کا اصلی مطلب ہے صرف وادی رخشان کا باشندہ ہے ۔ لیکن بتدریح اسے مختلف گروہوں کے لیے استعمال کر لیا گیا ہے ۔ بلاشبہ یہ معنوعی توسیع رخشانیوں اور رند بلوچوں کے مبینہ تعلق کا نتیجہ ہے ۔ کیوں کہ بلوچی منظومات کے مطابق رندوں کے چوبیس بولکوں8 یا خاندانوں میں سے ایک تھا ، جو کولواہ میں ٹہر گئے ۔ اس منحوس سرزمین پر صرف باجرہ ہوتا ہے ، رخشانی پیچھے رہے گیا ۔ وہاں اس نے کھلے میدان میں اپنا گھر بنایا ۔ بعض روایات کے مطابق ریکی اور دامنی رخشانیوں کے طائفہ میں تھے ۔ لیکن دامنی یچھے رہ گئے اور ریکی ریگہائے ماشکیل میں ٹہر گئے اور رخشانیوں کا سواد اعظم وادی رخشانی میں آگیا ۔ جہاں سے وہ شمال کی طرف خاران اور نوشکی میں پھیل گئے،
رنتھمبور نیشنل پارک

رانتھامبور نیشنل پارک شمالی ہندوستان کا ایک قومی پارک ہے ، جس کا احاطہ 282 کلومیٹر ہے۔ رانتھامبور کو 1955 میں حکومت ہند نے سووی مادھو پور گیم سینکوریری کے طور پر قائم کیا تھا اور 1973 میں اسے  چیتوں کے ذخائر میں سے ایک قرار دے دیا گیا ۔ 1 نومبر 1980 کو رنتھمبور ایک قومی پارک کا درجہ دیا گیا۔
رانتھامبور وائلڈ لائف کو درحقیقت بنگال کے چیتوں کے لیے جانا جاتا ہے ،  اور یہ ان جانوروں کو اپنے قدرتی جنگل میں دیکھنے کے لیے ہندوستان میں ایک بہترین جگہ ہے جہاں آپ باآسانی دن کے وقت میں بھی چیتوں کودیکھ سکتے ہے۔ کہا جاتا ہے کہ رانتھامبور نیشنل پارک میں چیتے دیکھنے کے لیے بہترین وقت نومبر اور مئی  ہوتا ہے۔ دیگر جانوروں میں ہندوستانی چیتا ، نیلگئی ، جنگلی سوار ، سمبر ، دھاری دار ہائنا ، ریچھ اور مگرمچھ   شامل ہیں۔ اس پارک میں درختوں ، پودوں ، پرندوں اور رینگنے والے جانوروں کی ایک بہت بڑی تعداد واقع ہے ۔
یہ پارک جنوب مشرقی راجستھان کے سوئی مادھو پور ضلع میں واقع ہے ، کوٹا کے شمال مشرق میں تقریبا 110 کلومیٹر اور جے پور سے 140 کلومیٹر جنوب مشرق میں ، یہاں قریب ترین ہوائی اڈا بھی ہے۔ قریب 11 کلومیٹر دور سوئی مادھو پور میں قریبی قصبہ اور ریلوے اسٹیشن بھی ہے۔ یہ پارک کوٹا ریلوے اسٹیشن کے قریب بھی ہے۔ اس کا نام تاریخی رنتھمور قلعے کے نام پر رکھا گیا ہے ، جو پارک میں واقع ہے۔
### وائلڈ لائف
رانتاھمبور چیتوں کی کثیر  آبادی کے لیے جانا جاتا ہے۔  جیسے جیسے پارک میں سیاحت بڑھی اور پڑوسی دیہات کی آبادی میں اضافہ ہوا ،  چیتوں کے غیر قانونی شکار میں بھی اضافہ ہوا ۔۔ ہندوستانی حکومت نے 1973 میں پروجیکٹ ٹائیگر کا آغاز کیا اور پارک کے 60 ملی 2 مربع حصے کوچیتوں کی پناہ گاہ کے طور پر مختص کیا۔
### چیتے
پچھلے کچھ سالوں کے دوران ، غیر قانونی شکار اور دیگر وجوہات کی وجہ سے رانتھامبھور میں چیتوں  کی آبادی میں کمی واقع ہوئی ہے۔
چیتوں کی 2014 کی مردم شماری کے مطابق ، رانتھامبھور نیشنل پارک میں 62 شیر تھے۔  2013 میں چیتوں کی تعداد 48 اور 2005 میں 25 تھی۔
### رانتھامبور سے فاصلہ
جے پور 130 کلومیٹر

کوٹا 114 کلومیٹر

جودھ پور 450 کلومیٹر

بیکانیر 476 کلومیٹر

ادئے پور 401 کلومیٹر

دہلی 365 کلومیٹر

اجمیر 258 کلومیٹر

ماؤنٹ ابو 555 کلومیٹر

جیسلمیر 713 کلومیٹر

داوسہ 109 کلومیٹر

## حوالہ جات

زمرہ:بھارت کے متحفظہ علاقے برائے شیر
زمرہ:عالمی اتحاد برائے تحفظ فطرت زمرہ دوم
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارت کے قومی پارک
زمرہ:جغرافیہ راجستھان
زمرہ:بھارت میں 1980ء
زمرہ:بھارت میں پرندوں کے اہم علاقے
مسعود غزنوی سوم

**سلطان ابوسعد [[مسعود غزنوی]] سوم** بہت سخی اور نیک طبیعت حکمران تھا۔ اس دور حکومت پرامن دور ہے۔ یہ سلطان ملک شاہ اول سلجوقی کا داماد تھا۔

## شادی
سلطان ابراہیم غزنوی نے سلجوقیوں کے ساتھ صلح کر لی تا کہ مزید جنگ نہ ہو۔ اس صلح کو پائیدار بنانے کے لیے سلطان نے اپنے بیٹے مسعود غزنوی کی شادی ملک شاہ اول سلجوقی کی بیٹی اور ملک احمد منجر کی بہن  مہو عراق کے ساتھ کروا دی تھی۔ اس سے سلطان مسعود غزنوی سوم کے دور حکومت میں بھی سلجوقیوں کے ساتھ اخوت اور محبت کے مراسم قائم رہے۔

## تخت نشینی
سلطان مسعود غزنوی سوم بغیر کسی رکاوٹ کے 492ھ بمطابق 1099 میں اپنے والد کے جانشین کے طور پر تخت نشین ہوا۔

## فتوحات
سلطان ابو سعد مسعود نے ہندوستان کی امارت عضدو الدولہ کے سپرد کی تھی جب وہ مر گیا 
تو اس کی جگہ جاگیردار لاہور حاجب طغا کو ہندوستان کا سپہ سالار مقرر کیا اور اسے ہندوستان پر حملے کرنے کا حکم دیا۔ حاجب طغا نے دریائے گنگا کو عبور کر کے ہندوستان کے ان علاقوں کو فتح کیا جہاں سلطان محمود غزنوی کے علاوہ کسی مسلمان بادشاہ کا گذر نہ ہوا تھا۔ طغا بہت سا مال غنیمت لے کر واپس لاہور آیا۔ 

## دار الخلافہ لاہور
سلطان ابوسعد مسعود کے دور حکومت میں لاہور غزنوی خاندان کا اصل دار الخلافہ بن گیا کیونکہ ایران اور توران میں اپنے بیشتر علاقہ سے محروم ہونے کے بعد شاہی خاندان ہندوستان میں رہائش پزیر ہونے پر مجبور ہو گیا تھا۔ 

## سیرت
سلطان ابو سعد مسعود غزنوی سوم بہت ہی سخی اور نیک طبیعت انسان تھا۔ اس نے بڑے ہی انصاف سے حکومت کی اور ان تمام برائیوں کا قلع قمع کیا جو سلطنت کی تباہی و بربادی کا باعث ہو سکتی تھیں۔ اس نے اپنے باپ ابراہیم کے عہد کے امرا کو ان کے منصوبوں پر برقرار رکھا اور ان کی جاگیروں کی بحالی روا رکھی۔
اس نے اپنے عہد حکومت میں بغیر کسی فتنہ و فساد کے بڑی عمدگی سے حکومت کے فرائض انجام دیے۔  سلطان عسکری جذبے کا حامل تھا۔ عدل و انصاف اور خیر خواہی سے لگاؤ رکھنے والا بادشاہ تھا۔ 

## وفات
سلطان مسعود غزنوی سوم نے سولہ سال کا پرامن دور حکومت گزارا۔ اس کا دور حکومت 492ھ بمطابق 1099ء سے 508ھ بمطابق 1114ء تک ہے۔ اس نے 508ھ میں وفات پائی۔ سلطان کی عمر بوقت وفات ستاون برس تھی۔ 

## جانشین
تاریخ گزیده میں لکھا ہے کہ سلطان مسعود غزنوی سوم کے انتقال کے بعد اس کا بیٹا کمال الدولہ شیرزاد غزنوی تخت نشین ہوا تھا۔ تخت نشینی کے ایک سال بعد وہ اپنے بھائی ارسلان شاہ کے ہاتھوں مارا گیا لیکن باقی تمام مورخین ارسلان شاہ کو سلطان کے بعد بے واسطہ بادشاہ تسلیم کرتے ہے۔ 

## سکے
سلطان ابوسعد مسعود غزنوی سوم کے دور حکومت کے بعض سکوں کے منفقوش درج ذیل تھے۔
# ابوسعد
# سلطان الاعظم
# سلطان العادل
# علاؤ الدولت و سند الملت
# ظہیر الایمان
# نظام الدین
# مولا السلاطین 

## اولاد
سلطان ابوسعد مسعود غزنوی سوم کے تین بیٹوں کا تذکرہ تاریخ میں ملتا ہے۔
# شیرزاد غزنوی
# ارسلان غزنوی
# بہرام شاہ غزنوی 

## حوالہ جات

زمرہ:غزنوی حکمران
زمرہ:بارہویں صدی میں ایشیا کے حکمران
زمرہ:ویکی ڈیٹا سے مطابقت رکھنے والی مختصر تفصیل
زمرہ:بارہویں صدی میں ایشیا کے بادشاہ
آئین آذربائیجان

**آئین آذربائیجان**  () 12 نومبر 1995ء کو نافذ کیا گیا۔ آزدربائیجان کے دستور کو ایک رینفرینڈم کے بعدمنظور کیا گیا تھا۔ یہ آزاد آذربائیجان کا پہلا دستور تھا۔ جمہوریہ آذربائیجان کا قیام 1918ء میں عمل میں آیا تھا اور 23 ماہ بعد 1920ء میں تحلیل ہو گیا۔ اس دوران میں وہاں کوئی دستور منظور نہیں ہو پایا۔ آذربائیجان میں دستور سازی کا کام اس وقت شروع ہوا جب وہ سوویت اتحاد کا حصہ تھا۔ آذربائیجان سوویت اشتراکی جمہوریہ کا پہلا دستور 1921ء میں منظور ہوا اور یہ آئین سوویت اتحاد پر مبنی تھا۔ آذربائیجان سوویت اشتراکی جمہوریہ کا آخری دستور 21 اپریل 1978ء کو منظور ہوا اور یہ سوویت اتحاد کے دستور سے بہت حد میل کھاتا تھا بلکہ اسی کا ایک حصہ تھا۔ آزاد آذربائیجان کے پہلا دستور میں 5 ابواب اور 147 دفعات ہیں۔ اس میں 24 اگست 2002ء میں ترمیم ہوئی۔ آئین آزربائیجان میں دوسری ترمیم 18مارچ 2009ء کو ہوئی۔ آئین آذربائیجان کے دفعہ 147 کے مطابق اسے آذربائیجان میں سب سے زیادہ قانونی طاقت حاصل ہے۔ آئین آذربائیجان میں دوسری حالیہ ترمیم 26 ستمبر 2016ء کو ہوئی اور آئینی ریفرینڈم کے ذریعے اس ترمیم کو منظور کیا گیا۔ 2002ء میں آئین آذربائیجان کے 22 دفعات میں 31 ترمیم کو منظور کیا گیا اور 2009ء میں 29 دفعات میں 41 ترامیم کو منظوری ملی۔ پھر 2016ء میں 6 نئے دفعات کو شامل کیا گیا اور 23 دفعات میں ترمیم کی گئی۔

12 نومبر کو آذربائیجان میں یوم دستور منایا جاتا ہے اور یہ قومی یوم تعطیل ہے۔

## دیباچہ
آذربائیجان کا دستور “تمام شہریوں اور سماج کو خوش حالی اور فلاح و بہبود کی یقین دہانی کراتا ہے“، درج ذیل نکات میں اس کو واضح کیا گیا ہے۔

1- قومی آزادی اور قومی سالمیت کا تحفظ

2- آئینی جمہوریت

3- شہری معاشرہ کا قیام

4- شہریوں کی معیاری زندگی اور انصاف پر مبنی معاشی اور سماجی نظام

5- عالمی انسانی اقدار اور امن اور بین الاقوامی تعاون کا تحفظ۔

## حوالہ جات

زمرہ:آئین بلحاظ ملک
زمرہ:حکومت آذربائیجان
زمرہ:آذربائیجانی قانون
پر دار ڈائنوسار

[تصغیر|''[مائیکرو ریپٹر گوئی*  کے ہڈی دار ڈھانچوں میں ایسے تاثرات پائے گئے ہیں کہ ان پروں کی شکل والے پنکھ رہے ہیں۔ تیروں کے نشان کو دیکھیے۔]]
جب سے [[1800ء]] کے اوائل سے *'پر دار ڈائنوسار'''  پر تحقیق شروع ہوئی، ان کے بارے میں یہ عام تاثر پایا گیا ہے کہ جدید خزندوں سے کافی مشابہ رہے ہیں، جیسے کہ چھپکلی۔ ڈائنوسار کے لیے لفظ کا بہ طور نام استعمال ہونا سائنس دان رچرڈ اووین کی سعی ہے۔ یہ لفظ یونانی لفظ سے ماخوذ ہے جس کے لغوی معنٰی "خوف ناک چھپکلی" کے ہیں۔ اس خیال میں کچھ فرق 1960ء کے بعد کے دور میں آیا اور 1990ء کے وسط تک کئی قابل لحاظ شواہد ابھر کر آئے کہ ڈائنوسار شاید پرندوں کے زیادہ مشابہ تھے، جو ڈائنوسار کے تھیروپوڈ زمرے سے راست ابھر کر سامنے آئے تھے۔ یہ ڈائنوسار کی یہ قسم خود بھی ڈائنوساریہ کا ایک ذیلی زمرہ رہے تھے۔

پروں کے مصدر کے بارے میں معلومات ابھر سامنے آنے اور رسوخ تک پہنچنے کا سبب وہ نئے ہڈی دار ڈھانچوں کا دست یاب ہونا ہے جو 2000ء سے 2010ء تک کی میعاد میں ہوتے رہے ہیں اور جس طرح سے ٹیکنالوجی نے سائنس دانوں ان ہڈی دار ڈھانچوں کے مطالعے میں مدد کی ہے اور نئی معلومات آشکارا ہوتی رہی ہیں۔

## رنگ دار پروں کے ڈائناسور
طویل عرصے سے سائنس دانوں میں یہ مفروضہ عام تھا کہ عام طور پر ڈائنوسار بھورے یا سرمئی رنگوں کے ہوا کرتے تھے۔ لیکن اب ایک قدیم ڈائنوسار کی کچھ باقیات پر تحقیق کرنے والے ماہرین کو اس بارے میں نئے شواہد ملے ہیں کہ پررکھنے والی ڈائنوسار کی ایک نسل کے پروں کے رنگ انتہائی شوخ تھے۔ اس تحقیق سے ڈائنوساروں کی ظاہری شکل و شباہت کے بارے میں سائنس دانوں کے علم میں اضافہ ہو ہے اور انھیں یہ بھی جاننے میں مدد ملی ہے کہ ان کا طرزِ عمل کیا تھا۔امریکا اور چین کے سائنس دانوں نے 15 کروڑ سال پرانے ایک ڈائنوسار کے پروں کی باقیات کو از سرنو جوڑا۔ ڈائنوسار کی یہ نسل پروں کے باوجود اڑ نہیں سکتی تھی۔ بلی کی جسامت کا یہ ڈائنوسار huxleyi Anchiornis کے نام سے موسوم ہے۔ ماہرین نے اس کے 30 پروں کی باقیات کو جوڑنے کے لیے ایک الیکٹرانی خوردبین سے مدد لی۔

## مزید دیکھیے
* ڈائنوسار
* تھیروپوڈ

## حوالہ جات


زمرہ:حیوان المہیب
زمرہ:ناپید جانور
فطری زبان

**فطری زبان**  کسی بھی عام انسان کے زمرے کے لوگوں سے بولی جانے والی زبان کو کہا جاتا ہے۔ یہ زبانیں عام طور سینکڑوں سالوں سے بنتے آئے ہیں اور عام طور سے ہر زبان کے سینکڑوں، ہزاروں، لاکھوں یا کروڑوں بولنے والے لوگ ہیں۔ ہر زبان کچھ الفاظ کا مجموعہ ہوتی ہے۔ ہر زبان کو اہل زبان کے نزدیک خوش نما اور غیر اہل زبان یا بیرونی طلبہ کے لیے پیچیدہ بنانے والا پہلو اس زبان سے جڑے محاورات کی جال ہے۔ مثلًا اردو زبان کا محاورہ *میرا دل باغ باغ ہوا*، غیر اردو اہل زبان کے نو سیکھوں کے لیے کبھی کبھی مشکل پیدا کر سکتا ہے کیونکہ اس میں باغ کا کہیں تذکرہ ایک سرے سے ہے ہی نہیں۔ چینی زبان میں زندہ دلی کو *انگور دلی* کہا جاتا ہے، جو غیر اہل زبان کو سمجھنے میں مشکل پیدا کر سکتا ہے۔ ہر زبان کے اپنے نحو و قواعد کے اصول ہیں۔ یہ اصول کبھی دوسری زبان سے مشابہ بھی ہوتے ہیں اور کبھی منفرد بھی ہوتے ہیں۔ مثلًا عام طور سے واحد اور جمع ہر زبان میں عام ہے۔ تاہم عربی زبان میں تثنیہ بھی موجود ہے جو کسی چیز کے دو ہونے پر کہا جاتا ہے، مثلًا آنکھیں، ہاتھ، کان وغیرہ۔ کچھ زبانوں میں الفاظ میں مذکر و مونث کی کوئی بحث ہے ہی نہیں، جیسے کہ بنگالی زبان۔ جبکہ اردو میں یہ تفریق موجود ہے۔ کچھ زبانوں میں مذکر و مونث کے ساتھ ساتھ neuter یا غیر جانب دار جنس کی بھی ایک تفریق موجود ہوتی ہے۔ کچھ زبانوں ہر لفظ کے حروف کے تلفظ پر یکساں زور ہوتا ہے۔ جبکہ انگریزی زبان اور کچھ اور زبانوں میں زور یا stress کا تصور ہے، جس کے تحت الفاظ کے کچھ حروف پر زیادہ زور دیا جاتا ہے اور کچھ پر کم۔ فطری زبانوں میں لہجے کا بھی مسئلہ ہوتا ہے۔ اہل زبان اس میں روانی سے بات کرتے ہیں جبکہ غیر اہل زبان میں غیر مانوسیت یا فطری تلفظ سے کچھ ہٹ کر ہونے کا احساس ہوتا ہے۔ فطری زبانوں کا اپنا رسم الخط ہوتا ہے۔ کچھ رسم الخط کئی زبانوں کے لیے یکساں ہوتے ہیں، جیسے کہ لاطینی زبان کا رسم الخط کچھ رد و بدل کے ساتھ بیش تر یورپی زبانوں کے لیے مستعمل ہے۔ کچھ رسم الخط زبانوں کے ساتھ مخصوص ہوتے ہیں۔ کچھ زبانیں ایک سے زائد رسم الخط میں لکھی جاتی ہیں، جیسے کہ پنجابی زبان گرمکھی اور شاہ مکھی دونوں میں لکھی جاتی ہے۔

## مادری زبان
گھر میں ورثے کے طور بچوں کو ملنے والی زبان مادری زبان ہوتی ہے۔ تاہم اس زبان کے تحفظ کے لیے مناسب ماحول کا ہونا ضروری ہے۔ اگر اس کا استعمال ہی کم ہو تو اس کے بھولنے کا خدشہ ہوتا ہے۔ امریکہ، کینیڈا یا برطانیہ میں جا بسنے والے بھارتی اور پاکستانی انگریزی کے ساتھ اپنی مادری زبان بھی بولتے ہیں۔ مگر انھیں کئی بار کم استعمال کی وجہ سے اسے بھولنے کا ڈر بھی لگا رہتا ہے۔ اور یہی حال بنگلہ دیش، سعودی عرب یا کسی دوسرے ملک سے جاکر کسی دوسرے ملک میں بسنے والوں کا بھی ہے، کیونکہ وہ زبان کی بقا کے ماحول سے یہ لوگ اوپر اٹھ جاتے ہیں۔

## مزید دیکھیے
* مصنوعی زبان

## حوالہ جات

زمرہ:فلسفیانہ منطق
زمرہ:فلسفہ زبان
زمرہ:زبان
زمرہ:لسانیات کی اصطلاحات
زمرہ:ویکی ڈیٹا سے مختلف مختصر وضاحت
سید قطب علی شاہ

**پیر سید قطب علی شاہ بخاری** علاقہ ٹوبہ ٹیک سنگھ پیر محل کی روحانی شخصیت ہیں، پیرمحل کو پیردامحل کے نام سے سید زین العابدین کی وجہ سے کہا جاتا ہے، جو اٹھارویں صدی میں اڈا ناصر نگر قبرستان نوبہار میں موجود پیر دا محل (جو ان کے لیے

نایا گیا تھا) جو اب بھی موجود ہے ب
## ولادت
قطب الاقطاب پیر سید قطب علی شاہ بخاری21 شوال 1265ھ بمطابق 9 ستمبر 1849ءاور25 بھادوں 1906 بکرمی کوپیر محل کے علاقہ سندھلیانوالی کے قریپ چاہ دلیل والہ میں پیدا ہوئے جو اب کھنڈر بن چکا ہے آپ کے والد اس کنواں پر رہائش پزیر تھے۔
## لقب
ان کا لقب پیر محلوی اور قطب عالم ہے،
## سلسلۂ نسب
آپ کے والد کا نام سید امام شاہ تھا آپ کا نسب سترہ (17) واسطوں سے مخدوم جہانیاں جہاں گشت اور پینتیس(35) واسطوں سے سید شہداء سیدنا امام حسین سے جا ملتا ہے ابھی سن بلوغت کو نہ پہنچے کہ والد کا سایہ سر سے اٹھ گیا، والد صاحب کے انتقال کے بعد بھائی سید شاہنواز نے بہت خیال رکھا۔
## تعلیم و تربیت
ابتدائی تعلیم کا آغاز مسجد سے ہوا ناظرہ قرآن بہت چھوٹی عمر میں پڑھ لیا اس کے بعد کریما تک تعلیم زیادہ خیال ہے پیر کرم شاہ سے پڑھی جو غلام مرتضی شاہ کے والد تھے۔آپ کا بچپن مروجہ تعلیم حاصل کرنے زہد و تقوی کو اپنا نے قرآن مجید فرقان حمید کی تلاوت کرنے، عبادت و ریاضت کی حقیقت کو پانے، فرائض و واجبات، سنن و نوافل میں مسلسل مصروف رہنے اور تہجد کا خاص کر اہتمام فرمانے میں گذرا جو بعد ازاں آخری دم تک جاری و ساری رہا۔
## ازدواجی زندگی
جوانی کی دہلیز پر قدم رکھتے ہی پہلی شادی چاہ پیپل والا پر ہوئی جو سید سردار شاہ کی ہمشیرہ سیدہ ناظم خاتون عرف **اداموئی مائی** سے ہوئی جو بڑی پارسا خاتون تھیں
## سیرت
پیر سید قطب علی شاہ بخاری نے ساری زندگی لوگوں کو انسانیت کی بھلائی اور محبت کا درس دیاعلاقہ میں اسلام کی ترویج کے لیے ان کی خدمات گراں قدر ہیں
## تالیفات
پیر سید قطب علی شاہ مصنف
* شوائظ البرکات۔
* اسرار المعرفت۔
* مناظرہ ہیر و قاضی
* انوار قدسیہ فی رد رموز بدیعہ
* باغ فدک
* رسالہ رد شیعہ بقول امامیہ
* فہرست نہج البلاغہ
* امداد الہیہ
* الہامات الہیہ
* رسالہ حیات النبی وغیرہم ایک درجن سے زائد کتب کے مصنف ہیں

## وفات
26 جمادی الثانی 1346ھ بمطابق 22 دسمبر 1927ء بمطابق 8 پوہ 1984ء بکرمی کو وفات پائی۔
## مزار
سید قطب علی شاہ بخاری پیر محلوی کامزار شریف ضلع ٹوبہ ٹیک سنگھ کے قصبہ سندھلیانوالی میں واقع ہے عرس مبارک انتہائی عقیدت واحترام سے منایا جاتا ہے

## حوالہ جات

زمرہ:1849ء کی پیدائشیں
زمرہ:1927ء کی وفیات
ولیمہ

**ولیمہ**(عربی: ولیمة) یا شادی کی دعوت ، اسلامی شادی کے دو روایتی حصوں میں سے دوسرا حصا ہے۔**ولیمہ** نكاح (عربی: نكاح) کے بعد کیا جاتا ہے۔ **والیمہ** کا لفظ **الولم** سے ماخوذ ہے ، ولیمہ شادی کے بعد کی خوشی کی علامت کے طور پر کرتے ہیں۔

زمرہ:اسلام میں شادی
زمرہ:اسلامی اصطلاحات
زمرہ:ویکی ڈیٹا سے مطابقت رکھنے والی مختصر تفصیل
قاسم خاں جوینی

**قاسم خاں جوینی** (وفات: 28 ستمبر 1632ء) مغلیہ سلطنت کا ایک امیر اور مغل جرنیل تھا جس نے عہد شاہجہانی اور عہدِ جہانگیری میں مغل دربار میں پنج ہزاری کے منصب پر اپنی خدمات سر انجام دیں۔
## سوانح
### خاندان
قاسم خان کے والد کا نام میر مراد جوینی تھا جو ایران کے جُوَین کے بزرگ سادات سے تعلق رکھتے تھے اور وہیں پیدا ہوئے تھے۔ بعد ازاں میر مراد دکن آگئے اور بڑی مدت تک دکن میں مقیم رہے جس کی نسبت انھیں میر مراد دَکنی بھی کہا جاتا ہے۔ شجاعت اور بہادری میں امتیاز رکھتے تھے۔ تیر اندازی کے فن میں لوگ انھیں اُستاد سمجھتے تھے۔ مغل شہنشاہ جلال الدین اکبر نے انھیں شاہ جہاں کی تعلیم کے لیے مقرر کیا تھا اور 1602ء میں اِن کا اِنتقال لاہور میں ہوا۔

### ابتدائی حالات اور دربارِ شاہی میں ترقی
قاسم خان کا سال پیدائش نامعلوم ہے، البتہ اُس کی پیدائش دکن میں ہوئی۔ اُس کی تعلیم اور اِبتدائی زِندگی کے متعلق شواہد موجود نہیں ہیں۔ ابتدا میں اسلام خاں چشتی فاروقی کی صوبیداریٔ بنگال صوبہ کے زمانہ میں بنگال صوبہ کا خزانچی تھا۔ اسلام خاں چشتی نے قاسم خاں اور اُس کے بھائی کی تربیت میں کافی کوشش کی۔ اسلام خاں چشتی خود نیک سیرت امیر تھا، لہٰذا اُس کی سرپرستی میں دونوں بھائیوں نے خوب ترقی کی۔ بعد ازاں قاسم کی شادی ملکہ نورجہاں کی بہن منیجہ بیگم سے ہو گئی تو اُسے مغل شہنشاہ نورالدین جہانگیر کی طرف سے ترقی کی امارت کے ساتھ ساتھ طبل و عَلَم کا عہدہ بھی دے دیا گیا۔ دربارِ شاہی کے ظریف لوگ اُسے ’’قاسم خاں منیجہ‘‘ بھی کہا کرتے تھے۔
### عہد جہانگیری میں
مغل شہنشاہ نورالدین جہانگیر کے اواخر عہدِ حکومت میں وہ صوبہ آگرہ کی نظامت، قلعہ آگرہ اور اُس کے خزانوں کی حفاظت داری پر مقرر ہوا۔ 1627ء میں جب نورالدین جہانگیر کا اِنتقال ہوا تو شاہ جہاں تخت نشینی کے لیے چُنَیر (دکن) سے آگرہ کو روانہ ہوا تو قاسم خاں شاہ جہاں کے حضور حاضر ہوا اور شاہی عنایات سے سرفراز ہوا۔

### عہد شاہ جہانی میں
شاہ جہاں کے پہلے سالِ جلوس (یعنی 1628ء) میں قاسم خاں پانچ ہزاری ذات اور پانچ ہزار سوار کے منصب پر فائز ہوا اور اُسے مرزا فدائی خاں کی بجائے صوبہ بنگال کا ناظم (گورنر) مقرر کر دیا گیا۔

## نظامت بنگال
بنگال صوبہ کی نظامت میں قاسم خاں کو خاصی دشواری پیش آئی جب وہاں پرتگیزیوں نے لوٹ مار مچانی شروع کی۔ شاہ جہاں تخت نشیں ہونے سے قبل جب ہوگلی گیا تھا تو بندرگاہ پر انگریزوں پر پرتگالیوں کے مظالم سے آگاہ ہوا تھا۔ جب قاسم خاں کو گورنر مقرر کیا گیا تو اُسے حکم دیا گیا کہ وہ پرتگالیوں کو وہاں سے نکال باہر کرے۔1631ء میں قاسم خاں نے اپنے لڑکے عنایت اللہ کو اللہ یار خاں کے ہمراہ روانہ کیا۔قاسم خاں نے ہوگلی کا محاصرہ کرنے کے لیے فوج روانہ کی جنھوں نے کشتیوں کے ایک بیڑے سے دریاء کے راستے بند کردیے۔ لشکر نے ایک دم یلغار کرکے ہوگلی کا محاصرہ کر لیا۔ تقریباً ساڑھے تین مہینے یہ محاصرہ جاری رہا۔ آخر کار خندقوں سے قاسم خاں کے لشکر نے پرتگالیوں پر یورش کردی اور فتح یاب ہو گئے۔ ہوگلی پر مغلوں کا قبضہ 25 ستمبر 1632ء کو ہوا۔

## وفات
ہوگلی کی فتح کے تین دِن بعد 28 ستمبر 1632ء کو قاسم خاں نے طبعی وفات پائی۔

## حوالہ جات

## مزید دیکھیے
* بنگال صوبہ
* شاہ جہاں
* نورالدین جہانگیر

زمرہ:1631ء کی وفیات
زمرہ:1632ء کی وفیات
زمرہ:صوبیدار بنگال
زمرہ:گورنر بنگال
زمرہ:مغل جرنیل
مرزا فدائی خاں

**مرزا فدائی خاں** یا **مرزا ہدایت اللہ** (وفات: 1646ء) بنگال صوبہ سلطنتِ مغلیہ کے صوبہ بنگال کا گورنر تھا۔ مرزا فدائی خاں کو نورالدین جہانگیر نے صوبہ بنگال کی نظامت پر مقرر کیا تھا۔
## سوانح
* مزید پڑھیں: **[[مہابت خاں|مہابت خاں خانخاناں]]**، **[[نورالدین جہانگیر|جہانگیر]]**، **[[مکرم خاں]]**، **[[ملکہ نورجہاں]]**
### خاندان
فدائی خاں کا خاندان مغلیہ سلطنت سے وابستہ تھا۔ اُس کے تین بڑے بھائی بھی دربارِ شاہی سے منسلک تھے یعنی مرزا محمد تقی جو مہابت خاں کے ہمراہ رانا امر سنگھ کی مہم پر متعین کیا گیا تھا، دوسرا مرزا عنایت اللہ جو تجربہ اور معاملہ فہمی میں مشہورِ زمانہ تھا اور فن سیاق میں بے مثل تھا اور یہ شاہزادہ پرویز مرزا کا دیوان مقرر ہوا تھا۔ تیسرا بھائی مرزا روح اللہ تھا جو چوگان بازی میں ممتاز تھا اور فن شکار و صَید میں مشاق تھا، اِسے نورالدین جہانگیر کا قُرب حاصل تھا۔ چوتھا خود مرزا فدائی خاں تھا۔
### ابتدائی حالات
مرزا فدائی خاں کے متعلق ابتدائی معلومات دستیاب نہیں البتہ اِتنا پتا چلتا ہے کہ وہ اِبتداء میں مغل فوج کے بحری بیڑے کا میر البحر تھا۔ بحری بیڑے کو نَوَارہ بھی کہا جاتا تھا۔ بعد ازاں مہابت خاں خانخاناں کی وکالت کی وجہ سے مشہور ہوا اور پھر یہ مغل شہنشاہ نورالدین جہانگیر کی خدمت میں پیش ہوا جس کے بعد یہ ہمیشہ جہانگیر کے قُرب میں رہا اور شاہانہ عنایات سے سرفراز ہوتا رہا۔ چونکہ فدائی خاں کی شاہی تربیت مہابت خاں خانخاناں نے کی تھی، اِس لیے تھوڑی سی مدت میں وہ اَمارت کے درجہ پر پہنچ گیا، لیکن جب مہابت خاں خانخاناں نے جہانگیر کے خلاف شورش کی تو فدائی خاں نے نمک حلالی اور فِدویت کے تقاضے کی بنا پر جان دینے سے بھی دریغ نہ کیا۔
## نظامت بنگال
جہانگیر کی تخت نشینی کے بائیسویں سال 1627ء میں صوبہ بنگال کا ناظم (گورنر) مکرم خاں کشتی میں سوار ہونے کے باعث ڈوب کر جاں بحق ہوا تو جہانگیر نے فدائی خاں کو صوبہ بنگال کا گورنر مقرر کر دیا۔
## وفات
شاہ جہاں کے اکتیسویں سال جلوس یعنی 1646ء میں فدائی خاں نے اجمیر کے قلعہ تاراگڑھ میں وفات پائی۔

## حوالہ جات

زمرہ:صوبیدار بنگال
زمرہ:تاریخ پیدائش نامعلوم
زمرہ:نامعلوم تاریخ وفات
زمرہ:نامعلوم جائے وفات
زمرہ:سترہویں صدی کی مغلیہ سلطنت کی شخصیات